**Ministru kabineta noteikumu projekta „Grozījumi Ministru kabineta 2012. gada 24.jūlija noteikumos Nr. 518 "Augu šķirnes saimniecisko īpašību novērtēšanas noteikumi"” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2012. gada 24. jūlija noteikumos Nr.518 „Augu šķirnes saimniecisko īpašību novērtēšanas noteikumi”” (turpmāk – noteikumu projekts) sagatavots saskaņāar Sēklu un šķirņu aprites likuma 11.1 panta pirmās daļas 3. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ir spēkā Ministru kabineta 2012. gada 24. jūlija noteikumi Nr. 518 „Augu šķirnes saimniecisko īpašību novērtēšanas noteikumi” (turpmāk – noteikumi Nr.518).  Normatīvajos aktos par sēklu un šķirņu apriti noteiktajām sugām, pirms tās tiek iekļautas Latvijas augu šķirņu katalogā, tiek novērtētas šķirnes saimnieciskās īpašības saskaņā ar noteikumiem Nr.518. Augu šķirņu saimniecisko īpašību novērtēšanas (turpmāk – SĪN) mērķis ir noskaidrot šķirnes ražības, bioloģisko īpatnību, iegūtās produkcijas kvalitātes, ķīmisko un tehnoloģisko īpašību atšķirības no standartšķirnes, šķirņu izturību pret slimībām un kaitēkļiem, kā arī citas saimnieciski nozīmīgas īpašības un piemērotību audzēšanai Latvijas agroklimatiskajos apstākļos.  Nacionālās augu šķirņu padomes Eļļas augu un šķiedraugu ekspertu grupas sanāksmē tika nolemts, ka eļļas augiem (rapsim (*Brassica napus* L. (*partim*)), eļļas liniem (*Linum usitatissimum* L.), eļļas kaņepēm (*Cannabis sativa* L.) un sojai (*Glycine max* (L.) Merr.)) ir nepieciešams precizēt tādu nosakāmo rādītāju kā procentuālais eļļas saturs, turpmāk to nosakot salīdzinājumā ar standartšķirni vai standartšķirņu vidējo rādītāju. Turklāt šis rādītājs ir jānosaka kā informatīvs un par to nepiešķir balles, lai nepieļautu iespēju, ka par eļļas saturu balles tiek piešķirtas divas reizes. Eksperti nolēma, ka sojai (*Glycine max* (L.) Merr.) rādītājs “proteīna saturs” izsakāms salīdzinājumā ar standartšķirni vai standartšķirņu vidējo rādītāju. Ņemot vērā iepriekš minēto, noteikumu projektā tiek precizēti 1.pielikuma attiecīgie punkti, papildinot vērtējamos rādītājus un nosakot tos par informatīviem rādītājiem. Attiecīgi 7.6 pielikums tiek papildināts ar formulām eļļas satura (%) un proteīna satura (%) pārrēķināšanai salīdzinājumā ar standartšķirni vai standartšķirņu vidējo rādītāju.  Precizējot 1.pielikumu, attiecīgi jāprecizē arī 8. pielikuma punkti, svītrojot rādītāju vērtējumu ballēs. 8. pielikumā precizēts arī sojas proteīna rādītājs salīdzinājumā ar standartšķirņu rādītāju vērtējumu, izsakot vērtējumu ballēs.  Ņemot vērā minētos grozījumus, tiek paredzēts pārejas periods tām šķirnēm, kuru novērtēšana jau uzsākta, tā dodot iespēju turpināt un pabeigt šķirnes saimniecisko īpašību novērtēšanu ar tām pašām prasībām, ar kādām tika uzsākta šķirnes saimniecisko īpašību novērtēšana. Vasarāju sugu izmēģinājumi tiek iesēti līdz kārtējā gada 30. jūnijam, tāpēc par atskaites punktu noteikumu projektā paredzētajam pārejas periodam ir izvēlēts 2019. gada 1. jūlijs. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādē ir iesaistīts Valsts augu aizsardzības dienests, Latvijas Lauksaimniecības universitāte, zinātniskā institūta “Agroresursu un ekonomikas institūts” (turpmāk – AREI) **Stendes un Priekuļu pētniecības centrs.** |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz selekcionāriem, selekcionāra tiesību īpašniekiem, šķirnes uzturētājiem vai to pārstāvjiem, kas vēlas veikt SĪN Latvijā un SĪN veicējiem, kas nodrošina SĪN. Šajā jomā grūti prognozēt pieteicēju skaitu, jo visvairāk selekcionāru ir no citām valstīm. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina līdzšinējo administratīvo procedūru šķirnes SĪN. Noteikumu projekts neuzliek papildu administratīvo slogu selekcionāriem, selekcionāra tiesību īpašniekiem, šķirnes uzturētājiem vai to pārstāvjiem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana. |
| 2. | Sabiedrības līdzdalība projekta izstrādē | Noteikumu projekts ir saskaņots ar Lauksaimnieku organizāciju sadarbības padomi un Zemnieku saeimu.  Informācija par noteikumu projektu no 27.03.2019. līdz 05.04.2019. tika ievietota Zemkopības ministrijas tīmekļvietnes www.zm.gov.lv sadaļā „Sabiedriskā apspriešana”. |
| 3. | Sabiedrības līdzdalības rezultāti | Par tīmekļvietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Latvijas Lauksaimniecības universitāte un Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta, pamatojoties uz esošo institūciju funkcijām.  Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Bajale 67027313

[daiga.bajale@zm.gov.lv](mailto:daiga.bajale@zm.gov.lv)